stanford-oval/wikipedia huggingface dataset:
บั๊ก มหาภัย หลอน...เฉียดนรก
ดูเพิ่ม

เว็บไซต์ทางการ including trailer
Bug - Lionsgate Forums เก็บถาวร 2007-10-14 ที่ เวย์แบ็กแมชชีน
Bug ที่อินเทอร์เน็ตมูวีเดตาเบส
Bug เก็บถาวร 2008-09-20 ที่ เวย์แบ็กแมชชีน at Bloody-Disgusting.com
Bug at DreadCentral.com
Interview, William Friedkin on Bug เก็บถาวร 2006-10-19 ที่ เวย์แบ็กแมชชีน
ถนนลูกหลวง

ถนนลูกหลวง ในช่วงตลาดเทเวศร์
ถนนลูกหลวง (อักษรโรมัน: Thanon Luk Luang) เป็นถนนสายหนึ่งในพื้นที่กรุงเทพมหานคร มีจุดเริ่มต้นจากบริเวณตลาดมหานาค เชิงสะพานจตุรพักตร์รังสฤษดิ์ หรือสะพานขาว ไปสิ้นสุดที่บริเวณตลาดเทวราชหรือตลาดเทเวศร์ ที่สะพานเทเวศร์นฤมิตร ริมแม่น้ำเจ้าพระยา เป็นถนนที่เลียบไปกับคลองผดุงกรุงเกษม และเป็นถนนที่อยู่ด้านตรงข้ามกับถนนกรุงเกษมตลอดทั้งสาย
ถนนลูกหลวงสร้างขึ้นในสมัยรัชกาลที่ 5 พร้อม ๆ กับการขุดคลองผดุงกรุงเกษม เช่นเดียวกับถนนหลวง และถนนหลานหลวง รวมถึงสะพานนพวงศ์ และได้รับชื่อพระราชทานว่า "ลูกหลวง" เนื่องจากตัดผ่านวังของพระเจ้าลูกยาเธอหลายพระองค์ เช่น วังไชยา, วังนางเลิ้ง และวังลดาวัลย์
สถานที่สำคัญ

ทำเนียบรัฐบาล
สำนักงานทรัพย์สินส่วนพระมหากษัตริย์
วัดสมณานัมบริหาร (วัดญวนสะพานขาว)
สะพานอรทัย
กระทรวงศึกษาธิการ
แหล่งข้อมูลอื่น

แผนที่และภาพถ่ายทางอากาศของ ถนนลูกหลวง
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′43″N 100°30′42″E﻿ / ﻿13.761906°N 100.511540°E﻿ / 13.761906; 100.511540
นารูโตะ บัญชาเมฆ

| นารูโตะ บัญชาเมฆ |
| --- | --- |
เกิด: 7 มิถุนายน พ.ศ. 2538 (29 ปี)
นารูโตะ บัญชาเมฆ หรือ นารูโตะ ก.รุ่งธนเกียรติ ชื่อเล่น ป็อก เกิดวันที่ 7 มิถุนายน พ.ศ. 2538 เป็นนักมวยไทยชาวไทย ชื่อชกของเขาอิงมาจากตัวละครอุซึมากิ นารูโตะ ซึ่งในวันที่ 24 มิถุนายน พ.ศ. 2555 นารูโตะพบกับคู่ชกชื่อซิโฟเน่ พัทยาคอมแบท ในรายการ ศึกมวยดีวิถีไทยพัทยามหากุศล ซึ่งได้รับการถ่ายทอดสดทางช่อง 11 โดยมีการจัดการแข่งขันขึ้นที่เวทีมวยพัทยาบ๊อกซิ่งเวิลด์ จากการแข่งขันดังกล่าว นารุโตะเป็นฝ่ายชนะน็อคได้ในยกที่สอง
วันที่ 23 มีนาคม พ.ศ. 2556 นารูโตะเข้าแข่งขันศึกมวยไทยอาชีพชิงแชมป์โลกมาราธอน 2013 ที่จัดขึ้น ณ เวทีมวยชั่วคราว เอ็มบีเคเซ็นเตอร์ โดยได้พบกับเฟวเดอร์ เซอคาชิน ซึ่งเป็นนักมวยไทยจากประเทศยูเครน
ประวัติ

สำเร็จการศึกษาจากโรงเรียนศีขรภูมิพิสัย จังหวัดสุรินทร์ ใน พ.ศ. 2552 นารูโตะเข้าแข่งมวยไทยที่จังหวัดสุรินทร์ โดยเป็นฝ่ายแพ้ต่อยอด​เพชร​เอก ศิษย์ดาบอ้วน ส่วนใน พ.ศ. 2554 นารูโตะสามารถเอาชนะคู่ชกอย่างกวางเงิน พรสุรินทร์ จากการแข่งขันที่อำเภอศีขรภูมิ จังหวัดสุรินทร์ และใน พ.ศ. 2555 นารุโตะเป็นฝ่ายชนะอภิสิทธิ์ ส.มะลิงาม
วันที่ 27 กรกฎาคม พ.ศ. 2555 นารูโตะเป็นฝ่ายแพ้คะแนนพฤหัสน้อย ส.กิจรุ่งโรจน์ ในการแข่งขันศึกดาวรุ่ง ต.อุดมการณ์+ศึกเพชรบุญชู โดยจัดขึ้น ณ เวทีมวยศูนย์ส่งเสริมกีฬามวย ที่ห้างเพชรเกษมพลาซ่า จังหวัดสุรินทร์
28 กรกฎาคม พ.ศ. 2556 นารูโตะได้เข้าแข่งขันศึกมหกรรมมวยไทยเนชั่นแมน ที่บัวขาว บัญชาเมฆ ทำหน้าที่เป็นโปรโมเตอร์ ณ ลานอเนกประสงค์ เอ็มบีเคเซ็นเตอร์ โดยได้พบกับคู่ชกชื่อชาติชาตรี เกียรติหนองหลวง ในพิกัด 63 กก.
ดูเพิ่ม

อุซึมากิ นารูโตะ
แหล่งข้อมูลอื่น

นารูโตะ บัญชาเมฆ ที่เฟซบุ๊ก
ตีนตุ๊กแก

| ตีนตุ๊กแก |
| --- | --- |

ตีนตุ๊กแก (Tridax procumbens L.)

การจำแนกชั้นทางวิทยาศาสตร์
อาณาจักร:: Plantae
ไฟลัม:: Magnoliophyta
อันดับ:: Asterales
วงศ์:: Asteraceae
สกุล:: Tridax
สปีชีส์:: T.  Procumbens
ชื่อทวินาม
Tridax procumbens  (L.)

ตีนตุ๊กแก (Coatbuttons, Mexican daisy) เป็นไม้ล้มลุก ออกดอกตลอดปี พบขึ้นทั่วไปเป็นพืชที่ทนแล้งได้ดี มีลำต้นทอดนอนไปตามพื้น ชูยอดและดอกขึ้นตามต้นและใบมีขน ข้อของต้นที่แตะพื้นจะมีรากและเจริญเป็นต้นใหม่ได้
ลักษณะทั่วไป

เป็นไม้ล้มลุกฤดูเดียว เลื้อยทอดไปบนพื้นดิน สูงถึง 50 ซม.
ลำต้น ต้นเล็กเรียวสีขาวแกมเขียว แตกแขนงเล็กน้อย ลำต้นมีขนปกคลุม
ใบ ใบเดี่ยว เรียงตัวแบบตรงข้าม ก้านใบยาว 5-15 มม. ด้านบนก้านใบเป็นร่อง ใบรูปไข่หรือรูปข้าวหลามตัด ขอบใบหยัก โคนใบแหลมหรือ attenuate ปลายใบแหลม ผิวใบมีขนเล็ก ๆ ปกคลุม ท้องใบและหลังมีขนสีน้ำตาลปกคลุมผิวใบทั้งสองด้านแต่ผิวใบด้านล่างมีหนาแน่นกว่า
ดอก ช่อดอกเป็นแบบ ovoid head เกิดที่ปลายกิ่ง ก้านช่อดอกเล็กเรียว ยาว 10-25 ซม. มีขนปกคลุม โคนช่อ ดอกมี ใบประดับ สีเขียวจำนวนมาก รูปไข่หรือรูปขอบขนาน ปลายแหลม โคนมนหรือตัดตรง กว้าง 1-3 มม. ยาว 3- 6 มม. มีขนปกคลุม เส้นผ่าศูนย์กลางช่อดอกเมื่อดอกบาน 1-2 ซม. ดอกย่อยมี 2 แบบ ดอกรอบนอก (ray flowers) 1 วง จำนวน 4-6 ดอก ดอกย่อยชั้นใน (disc flower) เป็นกระจุกหลายวง อัดแน่นบนฐานรองดอก ไม่มีก้านดอกย่อย โคนดอกย่อยมี ใบประดับ สีขาวแกม ม่วง ยาว 7-8 มม. ray flowers เป็นแบบ ligulate type กลีบเลี้ยง สีขาว มี ลักษณะเป็นเส้นขนเล็ก ๆ ยาว 3-4 มม. จำนวนมาก กลีบดอก 5 กลีบ โคนกลีบสีขาว ติดกันเป็นหลอด ปลายกลีบสีเหลือง ติดกันเป็นแผ่นเดียว กว้าง 3-4 มม. ยาว 3-4 มม. ปลายกลีบเว้าหยักเป็น 2-3 พู ไม่มีเกสรเพศผู้ มีเกสรเพศเมีย รังไข่แบบ inferior ovary มีขนปกคลุม ก้านเกสรเพศเมียยาวกว่าหลอดกลีบดอกเล็กน้อย ปลายแยกเป็นยอดเกสร 2 แฉก disc flower เป็นแบบ tubular type  แยกกันเป็น 5 แฉก หลอดกลีบ กว้าง 0.5-1.2 มม. ยาว 5-7 มม มีเกสรเพศผู้ 5 อัน ก้านชูอับเรณู แยกกันและยาวกว่าหลอดกลีบดอกเล็กน้อย อับเรณู ยาว 1.5-2.5 มม.ติดกันตามยาวล้อมรอบก้านเกสรเพศเมียเอาไว้ เกสรเพศเมีย รังไข่แบบ inferior ovary มีขนปกคลุม ก้านเกสร เพศเมียยาวกว่าเกสรเพศผู้ ปลายแยกเป็นยอดเกสร 2 แฉก รังไข่มีขนเล็ก ๆ ปกลุมมี 1 ออวุล
ผล รูปหอก 2 อันประกบกัน กว้าง 1-3 เซนติเมตร ด้านข้างของผลมีจะงอยเล็กน้อย ผิวมีขน มีกลีบเลี้ยงหุ้มผล ผลแห้งไม่แตก เปลือกเหนียว มีขนสีน้ำตาลปกคลุม
เมล็ด รูปยาวรี 1 เมล็ด เมล็ดรูปเข็มสีน้ำตาลดำมีปุยขน ผลแห้งแบบ achene ยาว 1-2 มม.มีใบประดับติดที่ปลายผล ลักษณะเป็นพู่ขน ช่วยพยุงผลให้ลอยตามลม ข้อของต้นที่แตะพื้นจะมีรากและเจริญเป็นต้นใหม่ได้
ถิ่นกำเนิด

ในเขตร้อนของทวีปอเมริกา และในประเทศไทยพบทุกภาค บริเวณที่ชื้นทั่วไปหรือชื้นแฉะริมน้ำ
การขยายพันธุ์

การเพาะเมล็ด และการปักชำกิ่ง
การป้องกันและกำจัด

ใช้วิธีการเขตกรรม เช่น ถาก ตัด ให้สั้นไม่ให้ออกดอก หรือขุดทิ้ง ใช้สารเคมีต่าง ๆ เช่น มาร์เก็ต (ไกลโฟเซต) ดาร์ไฟท์ (ไกลโฟเซต, ไอโซโพฟิลามีน ซอลต์) ดามาร์ค (ไกลโฟเซต) ทัชดาวน์ (ไกลโฟเซต, ไตรมีเซียมซอลต์)
ระเบียงภาพ

ตีนตุ๊กแกที่ขึ้นอยู่ในบราซิล
ตีนตุ๊กแกที่ขึ้นอยู่บนภูเขาในกัมพูชา
ตีนตุ๊กแกที่ขึ้นอยู่ในฟลอริด้า
ตีนตุ๊กแกที่ขึ้นอยู่บนภูเขาในกัมพูชา
ตีนตุ๊กแกที่ขึ้นอยู่ ม.เกษตร กำแพงสน จ.นครปฐม
แหล่งข้อมูลอื่น

เก็บถาวร 2012-10-22 ที่ เวย์แบ็กแมชชีน.BLOG ความรู้ทางการเกษตร
[ลิงก์เสีย].Atrium Technology
.BLOGGANG
[ลิงก์เสีย].มหาวิทยาลัยเกษตรศาสตร์
ลักษณะต้นตีนตุ๊กแก
ดอก
บาสเกตบอลชิงแชมป์โลก 2023 รอบคัดเลือก – โซนแอฟริกา

| บาสเกตบอลชิงแชมป์โลก 2023 |
| --- | --- |
รอบคัดเลือก โซนแอฟริกา
รายละเอียดการแข่งขัน
วันที่: 22 พฤศจิกายน 2564 – 26 กุมภาพันธ์ 2566
ทีม: 16
เว็บไซต์อย่างเป็นทางการ
African qualifiers website
< 2019 2027 >
การแข่งขันบาสเกตบอลชิงแชมป์โลก 2023 รอบคัดเลือก สำหรับภูมิภาค ฟีบาแอฟริกา เริ่มต้นในเดือนพฤศจิกายน ค.ศ. 2021 และสิ้นสุดในเดือนกุมภาพันธ์ ค.ศ. 2023 กระบวนการนี้ตัดสินทีมจากทวีปแอฟริกาทั้งหมดห้าทีม ที่จะมีสิทธิ์เข้าร่วมแข่งขันใน บาสเกตบอลชิงแชมป์โลก 2023
ทีมที่เข้าร่วม

16 ทีมที่ผ่านเข้ารอบ AfroBasket 2021 ได้เข้าร่วมแข่งขันในรอบแรกของบาสเกตบอลชิงแชมป์โลก 2023 รอบคัดเลือก โซนแอฟริกา
แองโกลา
แคเมอรูน
สาธารณรัฐแอฟริกากลาง
สาธารณรัฐประชาธิปไตยคองโก
โกตดิวัวร์
กาบูเวร์ดี
อียิปต์
กินี
เคนยา
มาลี
ไนจีเรีย
รวันดา
เซเนกัล
ซูดานใต้
ตูนิเซีย
ยูกันดา
การจับฉลาก

การจับสลากจัดขึ้นในวันที่ 31 สิงหาคม 2021 ที่เมืองมีส์ สวิตเซอร์แลนด์
การจับฉลาก > การแบ่งกลุ่ม

การแบ่งกลุ่มประกาศเมื่อวันที่ 30 สิงหาคม ค.ศ. 2021 ทีมต่าง ๆ จะได้รับการคัดเลือกตามหลักการทางภูมิศาสตร์และการจัดอันดับของฟีบา ทีมจากโถ 1, 3, 5 และ 7 ถูกจับสลากไปยังกลุ่ม A และ B ในขณะที่ทีมจากโถ 2, 4, 6 และ 8 ถูกจับสลากไปยังกลุ่ม C และ D
แหล่งข้อมูลอื่น

เว็บไซต์ทางการ
| ด ค กบาสเกตบอลชิงแชมป์โลก |
| --- | --- |
 ประวัติศาสตร์  รางวัล  สถิติ  ถ้วยรางวัลไนสมิธ 
การแข่งขัน:  1950 อาร์เจนตินา   1954 บราซิล   1959 ชิลี   1963 บราซิล   1967 อุรุกวัย   1970 ยูโกสลาเวีย   1974 ปวยร์โตริโก   1978 ฟิลิปปินส์   1982 โคลอมเบีย   1986 สเปน   1990 อาร์เจนตินา   1994 แคนาดา   1998 กรีซ   2002 สหรัฐ   2006 ญี่ปุ่น   2010 ตุรกี   2014 สเปน   2019 จีน   2023 อินโดนีเซีย / ญี่ปุ่น / ฟิลิปปินส์   2027 กาตาร์   
รอบคัดเลือก:  2010  2014  2019  2023  2027 
รอบชิงชนะเลิศ:  2002  2006  2010  2014  2019  2023 
ผู้เล่น:  1954  1986  1998  2002  2006  2010  2014  2019  2023 
คัดเลือกเจ้าภาพ:  2019 จีน  ฟิลิปปินส์  2023 ฟิลิปปินส์–ญี่ปุ่น–อินโดนีเซีย  อาร์เจนตินา–อุรุกวัย 
เกี่ยวข้อง:  ทีมเข้าร่วม  ผู้เล่นทรงคุณค่า  ผู้ทำคะแนนสูงสุด  All-Tournament Team  หัวหน้าผู้ฝึกสอนที่ชนะ 
  Category   Commons 
| ด ค กกีฬาบาสเกตบอลในโอลิมปิกฤดูร้อน 2024 – ทีมชาย |
| --- | --- |
 ผู้เล่น 
ทีม:  ฝรั่งเศส 
รอบคัดเลือก:  เจ้าภาพ  บาสเกตบอลชิงแชมป์โลก 2023  รอบคัดเลือกระดับโลก บาสเกตบอลชิงแชมป์โลก 2023  ปรี-ควอลิฟาย (แอฟริกา/อเมริกา/เอเชียและโอเชียเนีย/ยุโรป)  ผู้เล่น 
| ด ค กบาสเกตบอลชายระหว่างประเทศ |
| --- | --- | --- |
 ฟีบา  National teams  โอลิมปิก  บาสเกตบอลโลก  กีฬามหาวิทยาลัยโลก  U-21 World Championship  U-19 World Championship  U-17 World Championship  อันดับโลก 
| แอฟริกา |  ฟีบาแอฟริกา – แอโฟรบาสเกต  U-18  U-16  |  |
| อเมริกา |  ฟีบาอเมริกา – ฟีบาอเมริคัพ  U-18  U-16  |  |
| เอเชีย |  ฟีบาเอเชีย – ฟีบาเอเชียคัพ  U-18  U-16  |  |
| ยุโรป |  ฟีบายุโรป – ยูโรบาสเกต  U-20  U-18  U-16  |  |
| โอเชียเนีย |  ฟีบาโอเชียเนีย – บาสเกตบอลชิงแชมป์โอเชียเนีย  U-20  U-18  U-16  |  |
| ทัวร์นาเมนต์อื่นๆ |  Acropolis Tournament  Adecco Cup  Albert Schweitzer Tournament  ออลแอฟริกาเกมส์  เอเชียนเกมส์  กีฬาเครือจักรภพ  Belgrade Trophy  Diamond Ball  ฟีบาเอเชียคัพ  FIBA World Olympic Qualifying Tournament  ลูโซโฟนีเกมส์  Marchand Cup  เมดิเตอร์เรเนียนเกมส์  MVP Cup  Stanković Cup  แพนอเมริกันเกมส์  แพนอาหรับเกมส์  TBF International Under-16 Tournament  วิลเลียมโจนส์คัพ  World Cup (Turkey)  |  |
 หมายเหตุ: รุ่นอายุไม่เกิน 21 ปีชิงแชมป์ จะจัดขึ้นในครั้งต่อไป
นกหก

| นกหก |
| --- | --- |

นกหกเล็กปากดำ

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Psittaciformes
วงศ์ใหญ่:: Psittacoidea
วงศ์:: Psittaculidae
วงศ์ย่อย:: Agapornithinae
สกุล:: Loriculus Blyth, 1849

ชนิด
 12 ชนิด (ดูในเนื้อหา)
นกหก เป็นสกุลของนกปากขอ หรือนกแก้วสกุลหนึ่ง ใช้ชื่อสกุลว่า Loriculus จัดอยู่ในวงศ์นกแก้วแท้ (Psittacoidea)
นกหกเป็นนกแก้วขนาดเล็กมีความยาวประมาณ 15 เซนติเมตร (5 นิ้ว) กระจายพันธุ์ตามป่าในทวีปเอเชีย ตั้งแต่เอเชียใต้ จนถึงเอเชียตะวันออกเฉียงใต้ มีหางสั้น มีขนลำตัวทั่วไปสีเขียว แต่ก็มีสีอื่น ๆ ตรงส่วนหัวต่างกันไปตามชนิด เป็นนกที่สามารถใช้จะงอยปากและกรงเล็บขาเกาะเกี่ยวต้นไม้ในลักษณะตีลังกาได้ รวมถึงนอนหลับในท่านี้ อันเป็นที่มาของชื่อ
การจำแนก

แบ่งออกได้เป็น 12 ชนิด พบในประเทศไทย 2 ชนิด จัดเป็นสัตว์ป่าคุ้มครองทั้ง 2 ชนิด
Loriculus amabilis Wallace, 1862 – นกหกมอลลัสคัน
Loriculus aurantiifrons Schlegel, 1871 - นกหกหน้าสีส้ม
Loriculus beryllinus (J. R. Forster, 1781) – นกหกศรีลังกา
Loriculus camiguinensis Tello, Degner, J. M. Bates & Willard, 2006
Loriculus catamene Schlegel, 1871 – นกหกแซงกีร์
Loriculus exilis Schlegel, 1866 – นกหกแคระ
Loriculus flosculus Wallace, 1864 – นกหกวอลเลซ
Loriculus galgulus (Linnaeus, 1758) – นกหกเล็กปากดำ (พบในประเทศไทย)
Loriculus philippensis (Statius Muller, 1776) – นกหกฟิลิปปิน
Loriculus pusillus G. R. Gray, 1859 – นกหกท้องเหลือง
Loriculus stigmatus (S. Muller, 1843) – นกหกใหญ่, นกหกซิลิเบส
Loriculus vernalis (Sparrman, 1787) – นกหกเล็กปากแดง (พบในประเทศไทย)
ขณะที่นกหกใหญ่ (Psittinus cyanurus) ซึ่งเป็นอีกชนิดที่พบได้ในประเทศไทย จะจัดอยู่ในสกุล Psittinus
แหล่งข้อมูลอื่น

ข้อมูลที่เกี่ยวข้องกับ Loriculus ที่วิกิสปีชีส์
ตำบลโป่งตาลอง

| ตำบลโป่งตาลอง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Pong Talong
ทอสคาน่าเขาใหญ่
ประเทศ: ไทย
จังหวัด: นครราชสีมา
อำเภอ: ปากช่อง
พื้นที่
 • ทั้งหมด: 108.69 ตร.กม. (41.97 ตร.ไมล์)
ประชากร (2566)
 • ทั้งหมด: 5,461 คน
 • ความหนาแน่น: 50.24 คน/ตร.กม. (130.1 คน/ตร.ไมล์)
รหัสไปรษณีย์ : 30450
รหัสภูมิศาสตร์: 302108
 ส่วนหนึ่งของสารานุกรมประเทศไทย
| องค์การบริหารส่วนตำบลโป่งตาลอง |
| --- | --- |
องค์การบริหารส่วนตำบล
อบต.โป่งตาลองที่ตั้งที่ทำการองค์การบริหารส่วนตำบลโป่งตาลอง
พิกัด: 14°29′49.9″N 101°13′15.6″E﻿ / ﻿14.497194°N 101.221000°E﻿ / 14.497194; 101.221000
ประเทศ:  ไทย
จังหวัด: นครราชสีมา
อำเภอ: ปากช่อง
พื้นที่
 • ทั้งหมด: 108.69 ตร.กม. (41.97 ตร.ไมล์)
ประชากร (2566)
 • ทั้งหมด: 5,461 คน
 • ความหนาแน่น: 50.24 คน/ตร.กม. (130.1 คน/ตร.ไมล์)
รหัส อปท.: 06302112
ที่อยู่ที่ทำการ: 444 หมู่ 4 ถนนท่ามะปรางค์-หนองคุ้ม ตำบลโป่งตาลอง อำเภอปากช่อง จังหวัดนครราชสีมา 30450
เว็บไซต์: www.pongtalong.go.th
 ส่วนหนึ่งของสารานุกรมประเทศไทย
โป่งตาลอง เป็นตำบลในอำเภอปากช่อง จังหวัดนครราชสีมา เป็นตำบลที่มีที่ราบสูงเอียงลอนคลื่นมีภูเขาอยู่ทางด้านเหนือของตำบล ทางด้านใต้เป็นเขตอุทยานแห่งชาติเขาใหญ่ ปัจจุบันพื้นที่รองรับการตั้งรีสอร์ท โรงแรม สถานที่ท่องเที่ยว
ที่ตั้งและอาณาเขต

ตำบลโป่งตาลอง มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับตำบลขนงพระ และตำบลวังกะทะ
ทิศใต้ ติดต่อกับตำบลบุฝ้าย และตำบลโพธิ์งาม (อำเภอประจันตคาม จังหวัดปราจีนบุรี)
ทิศตะวันออก ติดต่อกับตำบลวังหมี (อำเภอวังน้ำเขียว)
ทิศตะวันตก ติดต่อกับตำบลหมูสี
ประวัติ

โป่งตาลองเดิมเป็นหมู่บ้านในเขตตำบลหมูสี อำเภอสีคิ้ว ในปี พ.ศ. 2500 ทางราชการได้แยกตั้งกิ่งอำเภอปากช่อง ออกจากอำเภอสีคิ้ว โดยแยกตำบลปากช่อง ตำบลหมูสี ตำบลกลางดง ตำบลจันทึกมาตั้งรวม 4 ตำบล โป่งตาลองจึงเป็นหมู่บ้านในเขตตำบลหมูสี กิ่งอำเภอปากช่อง และต่อมาได้อยู่ในเขตของอำเภอปากช่องอย่างเป็นทางการในปี พ.ศ. 2501
ปี พ.ศ. 2525 ด้านทิศตะวันออกของตำบลหมูสี มีพื้นที่หมู่บ้านมากถึง 7 หมู่บ้าน จึงแยกพื้นที่หมู่ 2 บ้านหนองคุ้ม, หมู่ 9 บ้านโป่งตาลอง, หมู่ 12 บ้านสระน้ำใส, หมู่ 14 บ้านหนองจอก, หมู่ 15 บ้านโป่งไทร, หมู่ 16 บ้านปอหู และหมู่ 17 บ้านอีซ่อม ของตำบลหมูสี แยกตั้งออกเป็น ตำบลโป่งตาลอง เป็นตำบลลำดับที่ 8 ของทางอำเภอปากช่องจนถึงปัจจุบัน
การแบ่งเขตการปกครอง > การปกครองส่วนภูมิภาค

ตำบลโป่งตาลองแบ่งพื้นที่การปกครองออกเป็น 13 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| หมู่ 1 |  | บ้านโป่งตาลอง |  | (Ban Pong Ta Long) |  | หมู่ 9 (เดิม) โอนมาจากตำบลหมูสี |
| หมู่ 2 |  | บ้านหนองคุ้ม |  | (Ban Nong Khum) |  | หมู่ 2 (เดิม) โอนมาจากตำบลหมูสี |
| หมู่ 3 |  | บ้านโป่งไทร |  | (Ban Pong Sai) |  | หมู่ 15 (เดิม) โอนมาจากตำบลหมูสี |
| หมู่ 4 |  | บ้านปอหู |  | (Ban Po Hu) |  | หมู่ 16 (เดิม) โอนมาจากตำบลหมูสี |
| หมู่ 5 |  | บ้านหนองซ่อม |  | (Ban Nong Som) |  | หมู่ 17 (เดิม) โอนมาจากตำบลหมูสี |
| หมู่ 6 |  | บ้านหนองจอก |  | (Ban Nong Chok) |  | หมู่ 14 (เดิม) โอนมาจากตำบลหมูสี |
| หมู่ 7 |  | บ้านสระน้ำใส |  | (Ban Sa Nam Sai) |  | หมู่ 12 (เดิม) โอนมาจากตำบลหมูสี |
| หมู่ 8 |  | บ้านตะเคียนงาม |  | (Ban Takhian Ngam) |  | - |
| หมู่ 9 |  | บ้านมอตะเคียน |  | (Ban Mo Takhian) |  | - |
| หมู่ 10 |  | บ้านหนองกรวด |  | (Ban Nong Kruat) |  | - |
| หมู่ 11 |  | บ้านเนินทอง |  | (Ban Noen Thong) |  | - |
| หมู่ 12 |  | บ้านเทพนิมิตร |  | (Ban Thep Nimit) |  | - |
| หมู่ 13 |  | บ้านโป่งฉนวน |  | (Ban Pong Chanuan) |  | - |
สถานที่สำคัญ

ศูนย์พัฒนาเด็กเล็ก 1 แห่ง
ศูนย์พัฒนาเด็กเล็กองค์การบริหารส่วนตำบลโป่งตาลอง
โรงเรียน 6 แห่ง
โรงเรียนเขาใหญ่พิทยาคม
โรงเรียนบ้านโป่งตาลอง
โรงเรียนบ้านหนองจอก
โรงเรียนบ้านหนองคุ้ม
โรงเรียนบ้านหนองซ่อมตะเคียนงาม
โรงเรียนเรียนบ้านสระน้ำใส
วัด 6 แห่ง
วัดมกุฏคีรีวัน
วัดโป่งตาลอง
วัดหนองจอก
วัดหนองคุ้ม
วัดหนองซ่อมตะเคียนงาม
วัดสระน้ำใส
โรงพยาบาล 1 แห่ง
โรงพยาบาลมกุฏคีรีวัน
โรงพยาบาลสัตว์ 1 แห่ง
โรงพยาบาลสัตว์มหาวิทยาลัยเกษตรศาสตร์ ณ ทิพย์พิมาน
โรงพยาบาลส่งเสริมสุขภาพ 1 แห่ง
โรงพยาบาลส่งเสริมสุขภาพตำบล หนองคุ้ม
พระตำหนักทิพย์พิมาน
หอศิลป์ทิพย์พิมาน
สถานที่สำคัญ > การปกครองส่วนท้องถิ่น

ท้องที่ตำบลโป่งตาลอง มีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลโป่งตาลอง ครอบคลุมพื้นที่ตำบลโป่งตาลองทั้งหมด ซึ่งเป็นสภาตำบลโป่งตาลองที่จัดตั้งขึ้นในปี พ.ศ. 2525 และยกฐานะขึ้นเป็นองค์การบริหารส่วนตำบลโป่งตาลองในวันที่ 30 มกราคม พ.ศ. 2539
นภัสธนันท์ นิมจิรวัฒน์

| นภัสธนันท์ นิมจิรวัฒน์ |
| --- | --- |
เกิด: 17 พฤศจิกายน พ.ศ. 2546 (20 ปี) กรุงเทพมหานคร ประเทศไทย
อาชีพ: นักแสดง
ปีที่แสดง: พ.ศ. 2554–ปัจจุบัน
ผลงานเด่น: หนูอ้อย - ปัญญาชนก้นครัว (2555)  หนูมาลี - แม่ยายคงกระพัน (2555)  ปรงแก้ว (แก้ว) - พรพรหมอลเวง (2556)  นกจิ๊บ - ในสวนขวัญ (2557)  สมายด์ - สายลับสามมิติ (2558)  หนูแดง - นางทาส (2559)  หนูดี - แม่สื่อปากร้าย ผู้ชายรสจัด (2561)
นภัสธนันท์ นิมจิรวัฒน์ (เกิด 17 พฤศจิกายน พ.ศ. 2546) ชื่อเล่น มายด์ เป็นนักแสดงชาวไทย มีชื่อเสียงจากละครโทรทัศน์เรื่อง ปัญญาชนก้นครัว ในบท "หนูอ้อย" และ นางทาส ในบท "คุณหนูแดง" และเป็นพี่สาวของนักแสดง ณัฐพัชร์ นิมจิรวัฒน์ (แม็ค)
นภัสธนันท์ มีผลงานการแสดงอย่าง แม่ยายคงกระพัน, พรพรหมอลเวง และ ในสวนขวัญ
ผลงานการแสดง > ละครโทรทัศน์

| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2554 | พิมมาลา | หนูพิม  ช่อง 3 | (รับเชิญ) |
| 2555 | ปัญญาชนก้นครัว | หนูอ้อย  ช่อง 3 | น้องสาวพี่ออนแต่คนละพ่อ |
| 2555 | แม่ยายคงกระพัน | หนูมาลี   ช่อง 3 |  |
| 2555 | อสูรน้อยในตะเกียงแก้ว | รัดเกล้า   ช่อง 7 | (ตอนเด็ก) |
| 2555 | ขุนศึก | จำปี   ช่อง 3 | (รับเชิญ) |
| 2556 | พรพรหมอลเวง | ปรงแก้ว (แก้ว) ช่อง 3 |  |
| 2556 | สื่อรักสัมผัสหัวใจ2 | กรรณา ช่อง 3 | (ตอนเด็ก) |
| 2556 | มายาตวัน | ป่าน/จันทิรา   ช่อง 3 | (ตอนเด็ก) |
| 2556 | คุณชายธราธร | มะปราง/หม่อมหลวงระวีรำไพ  ช่อง 3 | (รับเชิญ) (ตอนเด็ก) |
| 2557 | ในสวนขวัญ | นกจิ๊บ  ช่อง 3 |  |
| 2557 | ก๊วนคานทองกับแก๊งพ่อปลาไหล | น้องญาดา   ช่อง 3 |  |
| 2558 | สายลับสามมิติ | สมายด์  ช่อง 3 |  |
| 2558 | บุรำปรัมปรา | มายด์  ช่อง 3 | (รับเชิญ) (เด็กนักเรียน) |
| 2559 | เพียงชายคนนี้ไม่ใช่ผู้วิเศษ | อนุศนิยา (นุช) ช่อง 8 | (ตอนเด็ก) |
| 2559 | นางทาส | หนูแดง ช่อง 3 |  |
| 2559 | นารีริษยา | สายปาน (ตอนเด็ก)  ช่อง 3 |  |
| 2559 | คนละขอบฟ้า | ชนิกา (นิ)  ช่อง 3 | (ตอนเด็ก) |
| 2559 | แรงตะวัน | ทานตะวัน (เคท) ช่อง 3 | (ตอนเด็ก) |
| 2561 | แม่สื่อปากร้าย ผู้ชายรสจัด | หนูดี ช่อง 7 |  |
| 2563 | ดวงใจในมนตรา | พริ้มพักตร์ ช่อง3 | (รับเชิญ) (ตอนเด็ก) |
ทัวริงไบก์

BMW K 1200 LT
Touring Bikeคือรถจักรยานยนต์ประเภทหนึ่งที่ออกแบบมาสำหรับใช้ในการเดินทางหรือท่องเที่ยวที่มีระยะทางไกล และใช้เวลาในการขับขี่ค่อนข้างนานโดยเฉพาะ ซึ่งรถประเภทนี้จะมีรูปทรงคล้ายกับรถแข่ง เดินทางไกล แต่จะมีตำแหน่งของมือจับที่สูงกว่ารถแข่ง และจะมีกระจกบังลมที่มีขนาดใหญ่เพื่อใช้บังลมและฝนที่จะเข้ามาปะทะผู้ขับขี่ในขณะที่ใช้ความเร็วสูง หรือขณะมีฝนตก มีตำแหน่งที่นั่งสบาย หลังตรง
โดยส่วนมาก เป็นรถขนาดใหญ่ สมรรถนะสูงที่ติดตั้งอุปกรณ์นำทาง มีกระเป๋าเดินทางที่ติดตั้งมาพร้อมกับรถเพื่อบรรจุสิ่งของ เหมาะแก่การเดินทางไกล
บูลัน บูกียาร์โซ

บูลัน บูกียาร์โซ (Bulan Bugiarso) นักมวยสากลชาวอินโดนีเซีย สถิติการชก 17 ครั้ง ชนะ 10 (น็อค 6) แพ้ 7
ประวัติ

บูเกียร์โซเริ่มชกมวยสากลอาชีพเมื่อ 12 มิถุนายน พ.ศ. 2530 แพ้คะแนน อาหมัด ฟานดี ที่อินโดนีเซีย หลังจากนั้น ชกแพ้รวดติดต่อกันอีกสามครั้ง รวมทั้งแพ้คะแนนฟ้าประกอบ รักเกียรติยิมเมื่อ พ.ศ. 2536 ที่อินโดนีเซียและมาชกแพ้คะแนนฟ้าสั่ง พ.ธวัชชัย เมื่อ พ.ศ. 2537 ที่กรุงเทพฯ ต่อมา บูเกียร์โซคว้าแชมป์อินโดนีเซียรุ่นซูเปอร์แบนตัมเวทมาครองได้เมื่อ 21 ตุลาคม พ.ศ. 2538 เมื่อชกแก้มือ ชนะคะแนน อาหมัด ฟานดีได้สำเร็จ จากนั้น ขึ้นชิงแชมป์ PABA รุ่นซูเปอร์แบนตัมเวท เมื่อ 9 พฤษภาคม พ.ศ. 2539 ชนะน็อค อเล็กซานเดอร์ แพ็ก ที่อินโดนีเซีย แล้วมาชกนอกรอบแพ้น็อค เดช ป.เปาอินทร์ ยก 3 ที่กำแพงเพชร
บูเกียร์โซ ขึ้นชกป้องกันแชมป์ PABA ไว้ติดต่อกันได้ถึง 7 ครั้ง รวมทั้งชนะน็อค วิชิต ชูวัฒนะ ยก 12 เมื่อ พ.ศ. 2541 ด้วย บูเกียร์โซมาเสียแชมป์เมื่อ 15 พฤษภาคม พ.ศ. 2544 เมื่อเป็นฝ่ายแพ้น็อคยอดดำรง ศิษย์ยอดธง ยก 6 โดยหลังจากการชกครั้งนี้ บูเกียร์โซ่ได้รับบาดเจ็บในสมองจนต้องนอนพักในโรงพยาบาลหลายวัน แต่ไม่ได้ผ่าตัด หลังการชกครั้งนี้ บูเกียร์โซ่หยุดชกไป 1 ปี กลับมาชกอีกครั้งเมื่อ 10 กันยายน พ.ศ. 2545 ก็เป็นฝ่ายแพ้คะแนน ทอง ป.โชคชัย ที่อินโดนีเซีย บูเกียร์โซจึงแขวนนวมไป
เกียรติประวัติ

แชมป์อินโดนีเซียรุ่นซูเปอร์แบนตั้มเวท (2538 )
แชมป์ PABA รุ่นจูเนียร์เฟเธอร์เวท
ชิง 9 พฤษภาคม 2539 ชนะน็อค อเล็กซานเดอร์ แพ็ก ยก 9 ที่ จาการ์ตา
ป้องกันแชมป์ครั้งที่ 1, 12 เมษายน 2540 ชนะน็อก​ ซูครีย์ เนเมกบาร์ยา ยก 8 ที่ ติมอร์ตะวันออก
ป้องกันแชมป์ครั้งที่ 2, 28 ตุลาคม 2540 ชนะทีเคโอ​ บาร์รี โอลเซน ยก 1 ที่ จาการ์ตา
ป้องกันแชมป์ครั้งที่ 3, 30 สิงหาคม 2541 ชนะน็อค วิชิต ชูวัฒนะ ยก 12 ที่ จาการ์ตา
ป้องกันแชมป์ครั้งที่ 4, 6 กุมภาพันธ์ 2542 ชนะน็อค วันบอย ซูมูกัต ยก 2 ที่เมดาน อินโดนีเซีย
ป้องกันแชมป์ครั้งที่ 5, 1 พฤษภาคม 2542 ชนะคะแนน ชอย เซวีนปูเรฟ ที่ อินโดนีเซีย
ป้องกันแชมป์ครั้งที่ 6, 27 พฤศจิกายน 2542 ชนะคะแนน นาธาน สติง ที่ อินโดนีเซีย
ป้องกันแชมป์ครั้งที่ 7, 18 กรกฎาคม 2543 ชนะคะแนน แอนเดรส คาเบรรา ที่ จาการ์ตา
เสียแชมป์ 15 พฤษภาคม 2544 แพ้ทีเคโอ​  ยอดดำรงค์ ศิษย์ยอดธง ยก 6 ที่ จาการ์ตา
ท่าอากาศยานนานาชาติคลีฟแลนด์ฮ็อปกินส์

ภาพถ่ายทางอากาศ
ท่าอากาศยานนานาชาติคลีฟแลนด์ฮ็อปกินส์ (อังกฤษ : Cleveland Hopkins International Airport) เป็นท่าอากาศยานพาณิชย์ที่ใหญ่ที่สุดในรัฐโอไฮโอ ตั้งอยู่ทางทิศตะวันตกเฉียงใต้ห่างจากเมืองคลีฟแลนด์ 14 กิโลเมตร ก่อตั้งเมื่อปี ค.ศ. 1925 นับเป็นท่าอากาศยานของทางการท้องถิ่นแห่งแรกในสหรัฐอเมริกา และเป็นท่าอากาศยานแรกในสหรัฐอเมริกาที่มีการเชื่อมต่อการคมนาคมโดยตรงเข้ากับระบบรถไฟใต้ดิน ในปี ค.ศ. 1968  ชื่อท่าอากาศยานมาจากชื่อของ วิลเลียม อาร์ ฮอปกินส์ ผู้ก่อตั้งท่าอากาศยานและอดีตผู้จัดการเมือง (City Manager) คลีฟแลนด์
ในปี 2008 ท่าอากาศยานแห่งนี้รองรับผู้โดยสารทั้งสิ้น 11,106,194 คน ลดลงจาก ปี 2007 3.08% ที่นี่ถือเป็นท่าอากาศยานหลักอันดับที่สามของสายการบินคอนติเนนตัล แอร์ไลน์ และสายการบินท้องถิ่นอื่นๆ เช่น เอกซ์เพรสเจ็ท คอมมุทแอร์
อาคารผู้โดยสารและสิ่งอำนวยความสะดวก

ท่าอากาศยานนานาชาติคลีฟแลนด์ฮ็อปกินส์ มีอาณาเขตพื้นที่ประมาณ 7.68 ตารางกิโลเมตร ประกอบไปด้วยทางวิ่งสามเส้น ได้แก่
ทางวิ่ง 6R/24L: 9,955 x 150 ฟุต. (2,743 x 46 ม.), พื้นผิว: คอนกรีต
ทางวิ่ง 6L/24R: 9,000 x 150 ฟุต. (2,743 x 46 ม.), พื้นผิว: คอนกรีต
ทางวิ่ง 10/28: 6,017 x 150 ฟุต. (1,834 x 46 ม.), พื้นผิว: แอสฟัลต์/คอนกรีต
ส่วนของอาคารผู้โดยสารมีเพียงอาคารเดียว แบ่งอาคารเทียบเครื่องบินออกเป็นสี่อาคาร ได้แก่
อาคารเทียบเครื่องบิน A (ประตู A12 – A12, A14) หรือรู้จักกันในนามว่า "อาคารด้านทิศเหนือ" เป็นอาคารเทียบเครื่องบินอาคารแรกหนึ่งในสองอาคารเทียบเครื่องบินดั้งเดิม
อาคารเทียบเครื่องบิน B (ประตู B1 – B11) เป็นอาคารส่วนที่ต่อเติมเป็นอาคารแรกของท่าอากาศยาน
อาคารเทียบเครื่องบิน C (ประตู C1 – C12, C14, และ C16 – C29) เป็นอาคารเทียบเครื่องบินหลักของสายการบินคอนติเนนตัล แอร์ไลน์ ยกเว้นเที่ยวบินขาเข้าจากต่างประเทศที่จะไปใช้อาคารเทียบเครื่องบิน A แทน อาคารนี้รู้จักในนามว่า "อาคารด้านทิศใต้"
อาคารเทียบเครื่องบิน D (ประตู D2 – D12, D14, D17, D21, D25, และ D28) เป็นอาคารที่สร้างใหม่ล่าสุดแยกออกมาจากหมู่อาคารเทียบเครื่องบินหลังเดิม เชื่อมต่อกับอาคารหลักโดยทางเดินใต้ดิน  ใช้สำหรับเที่ยวบินพิเศษท้องถิ่น
สายการบินและจุดหมายปลายทาง

| สายการบิน | จุดหมายปลายทาง | อาคารเทียบเครื่องบิน |
| --- | --- | --- |
| แอร์แคนาดาแจซ | โทรอนโต - แพร์สัน | B |
| อเมริกันอีเกิ้ล | ชิคาโก - โอแฮร์, ดัลลัส - ฟอร์ทเวิร์ธ , นิวยอร์ก - เจเอฟเค, นิวยอร์ก - ลากวาเดีย | A |
| คอนติเนนตัลแอร์ไลน์ | บอสตัน (ฤดูกาล), แคนคัน, เดนเวอร์, ฟอร์ท เลาเดอเดล, ฟอร์ท ไมเออร์, ฮุสตัน, ลาสเวกัส, ลอสแอนเจลิส, นิวยอร์ก - ลากวาเดีย, นวร์ก, ออร์แลนโด, ฟีนิกซ์, แซนดิเอโก (ฤดูกาล), ซานฟรานซิสโก, ซานจวน, ซีแอตเทิล/ทาโคมา (ฤดูกาล), แทมปา, เวสต์ปาล์มบีช (ฤดูกาล) | C |
| คอนติเนนตัลคอนเนคชั่น ให้บริการโดย คอมมุทแอร์ | แอลเลนทาวน์/เบธเลเฮม, บัฟฟาโล, โคลัมบัส (โอไฮโอ), เดย์ตัน, อีรี, ฟลินต์, แฮริสส์เบิร์ก, อินเดียแนโพลิส, เมดิสัน, พิตต์สเบิร์ก, เซาต์เบนด์, ไซราคูส, โทรอนโต - แพร์สัน, วอร์ชิงตัน-ดัลเลส | D |
| คอนติเนนตัลคอนเนคชั่น ให้บริการโดย กัลฟ์สตรีมอินเตอร์เนชั่นแนลแอร์ไลน์ | แบรดฟอร์ด, ดูบอยส์, แฟรงคลิน, เจมส์ทาวน์, ลูอิสสเบิร์ก | D |
| เดลต้าคอนเน็คชั่น ให้บริการโดย ชอทอกัวแอร์ไลน์ | แอตแลนต้า, บัลติมอร์, บอสตัน, บัฟฟาโล, ชาร์ลอตต์, ชิคาโก - โอแฮร์, โคลัมบัส, ดัลลัส - ฟอร์ทเวิร์ธ, ฮาร์ทฟอร์ด - สปริงฟิลด์, อินเดียแนโพลิส, ลุยห์วิลล์, มินนีอาโพลิส - เซนต์ปอร์ล, นิวออร์ลีน, นิวยอร์ก - ลากวาเดีย, ฟิลาเดลเฟีย, โพรวิเดนซ์, ราห์เล - เดอร์แรม, เซนต์หลุยส์, วอชิงตัน - เรแกน | C,D |
| เดลต้าคอนเน็คชั่น ให้บริการโดย แอตแลนติกเซาท์อีสต์แอร์ไลน์ | แอตแลนต้า | B |
| เดลต้าคอนเน็คชั่น ให้บริการโดย ชอทอกัวแอร์ไลน์ | ซินซินเนติ, เคนตักกี้เหนือ | B |
| เดลต้าคอนเน็คชั่น ให้บริการโดย คอมแอร์ | นิวยอร์ก - เจเอฟเค | B |
| เดลต้าคอนเน็คชั่น ให้บริการโดย คอมพาสส์แอร์ไลน์ | ดีทรอยต์ | B |
| เดลต้าคอนเน็คชั่น ให้บริการโดย เมซาบาแอร์ไลน์ | ดีทรอยต์, มินนีอาโพลิส-เซนต์ปอร์ล | B |
| เดลต้าคอนเน็คชั่น ให้บริการโดย พินนาเคิลแอร์ไลน์ | ดีทรอยต์ , แอตแลนตา, เมมฟิส, มินนีอาโพลิส-เซนต์ปอร์ล | B |
| มิดเวสต์คอนเน็ค ให้บริการโดย ชอทอกัวแอร์ไลน์ | มิลวอกี | A |
| เซาต์เวสต์แอร์ไลน์ | บัลติมอร์, ชิคาโก - มิดเวย์ ,ลาสเวกัส ,แนชวิลล์, ออร์แลนโด, เซนต์หลุยส์ | B |
| ยูไนเต็ดแอร์ไลน์ | ชิคาโก-โอแฮร์, วอชิงตัน - ดัลเลส | B |
แหล่งข้อมูลอื่น

เว็บไซต์ทางการ เก็บถาวร 2008-01-08 ที่ เวย์แบ็กแมชชีน
"Continental announces major expansion at Cleveland" (PDF). ตีพิมพ์เมื่อ. 2007-09-14. คลังข้อมูลเก่าเก็บจากแหล่งเดิม (PDF)เมื่อ 2009-03-26. สืบค้นเมื่อ 2010-01-03.